ՀԻՄՆԱՎՈՐՈՒՄ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ
1. Անհրաժեշտությունը 
««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և էկոնոմիկայի նախարարությանը գումար հատկացնելու մասին» ՀՀ կառավարության որոշման նախագծի ընդունումը պայմանավորված է ՀՀ կառավարության 2026 թ. մայիսի 8-ի  N 640-Լ որոշման 1-ին կետով հաստատված 2026 թվականին կաթի արտադրության համար սուբսիդավորման տրամադրման միջոցառման իրականացման արդյունքում առաջացող պարտավորությունների և նույն որոշման 2-րդ կետի,  ՀՀ կառավարության 2026 թ. հուլիսի 30-ի  «2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման միջոցառումը հաստատելու մասին N 1125-Լ  որոշման շրջանակներում ձկնաբուծարաններին աջակցության տրամադրման,  նախարարության համակարգմամբ իրականացվող աջակցության ծրագրերի շրջանակում ստանձնած պարտավորությունների կատարման ապահովման անհրաժեշտությամբ:
2. Ընթացիկ իրավիճակը և առկա խնդիրները
1․ 1022 Գյուղատնտեսության խթանման ծրագրի «11002 Պետական աջակցություն Հայաստանի Հանրապետության գյուղատնտեսական ծրագրերի իրականացմանը» միջոցառում - «Գյուղատնտեսական ծառայությունների կենտրոն» պետական ոչ առևտրային կազմակերպության (այսուհետ՝ Կազմակերպություն) 2026 թվականի ֆինանսավորման, իրականացված կառուցվածքային փոփոխությունների և դրանց արդյունքում ձևավորված տնտեսման վերաբերյալ հայտնում ենք հետևյալը։
ՀՀ կառավարության 2026 թվականի ապրիլի 30-ի N 581-Լ որոշմամբ գյուղատնտեսության ոլորտի պետական աջակցության մի շարք ծրագրերի շրջանակներում նախկինում Կազմակերպության կողմից իրականացվող մոնիթորինգի, տեղազննության և ուսումնասիրությունների գործառույթներից որոշ աջակցման ծրագրերի մասով փոխանցվել են ՀՀ էկոնոմիկայի նախարարության «Տնտեսական զարգացման և ֆինանսավորման կառույց» հիմնարկին (այսուհետ՝ ՏԶՖԿ)։ 
Սակայն ՀՀ կառավարության 2026 թվականի ապրիլի 30-ի N 581-Լ որոշմամբ Կազմակերպությանը վերապահված և նախկինում իրականացվող ծրագրերից ոչ բոլորի տեղափոխությունն է իրականացվել, ինչ արդյունքում նախկինում իրականացվող բոլոր ծրագրի մոնիթորինգային և մշտադիտարկման գործառույթներից  ՏԶՖԿ-ին փոխանցվել են ոչ ամբողջական ծավալով։
Մասնավորապես, N 581-Լ որոշման 1-10-րդ կետերով փոփոխություններ են կատարվել որոշմամբ ուղղակիորեն թվարկված առանձին պետական աջակցության ծրագրերում, իսկ 11-րդ կետով ՏԶՖԿ-ին են պատվիրակվել գյուղատնտեսության ոլորտում արդեն իրականացված և գործողության ժամկետը լրացած կամ համապատասխան որոշմամբ ուժը կորցրած ճանաչված աջակցության ծրագրերի շրջանակներում նախատեսված մոնիթորինգի, տեղազննության կամ ուսումնասիրությունների հետ կապված գործառույթները։
Հետևաբար N 581-Լ որոշումը չի պարունակում ընդհանուր կարգավորում, համաձայն որի՝ Կազմակերպությանը այլ գործող իրավական ակտերով վերապահված բոլոր մոնիթորինգային և մշտադիտարկման գործառույթները դադարեցվում կամ ամբողջությամբ փոխանցվում են ՏԶՖԿ-ին։
Ընդհակառակը՝ Կազմակերպության կողմից իրականացվել և ներկայումս շարունակում են իրականացվել մի շարք գործող իրավական ակտերով Կազմակերպությանը ուղղակիորեն վերապահված մոնիթորինգային, մշտադիտարկման և դրանց հետ կապված մասնագիտական գործառույթներ։
Մասնավորապես՝
1. ՀՀ կառավարության 2022 թվականի հոկտեմբերի 6-ի N 1544-Լ որոշմամբ հաստատված՝ Հայաստանի Հանրապետությունում գյուղատնտեսական կենդանիների պատվաստման ծրագրի շրջանակներում
•	ծրագրի 28-րդ կետով սահմանված է, որ ծրագրի մոնիթորինգն իրականացվում է ՀՀ էկոնոմիկայի նախարարության և «Գյուղատնտեսական ծառայությունների կենտրոն» ՊՈԱԿ-ի կողմից,
•	ծրագրի 34-րդ կետով Կազմակերպությունն ըստ եռամսյակների համայնքներում իրականացնում է մոնիթորինգ՝ ըստ կենդանատեսակների իրականացված միջոցառումների, ինչպես նաև անասնաբուժական դեղամիջոցների և պարագաների բաշխման ու մնացորդների վերաբերյալ,
•	ծրագրի 36-րդ կետով Կազմակերպությանն ուղղակիորեն վերապահված է մոնիթորինգի տվյալների հավաքագրումը, մշակումը, ամփոփումը և տեղեկատվությունը նախարարություն ներկայացնելը,
•	ծրագրի 37-րդ կետով նախատեսված է մոնիթորինգի արդյունքում արձանագրված բացթողումների վերաբերյալ համապատասխան տեղեկատվության ներկայացում։
Բացի այդ, նշված որոշմամբ հաստատված ժամանակացույցով «Մոնիթորինգի իրականացում» միջոցառման պատասխանատու կառույցների թվում ուղղակիորեն նշված է նաև «Գյուղատնտեսական ծառայությունների կենտրոն» ՊՈԱԿ-ը։
2. ՀՀ կառավարության 2024 թվականի նոյեմբերի 21-ի N 1831-Լ որոշմամբ հաստատված՝ գյուղատնտեսական նշանակության հողատեսքերում բուսասանիտարական ուսումնասիրության և բույսերի պաշտպանության միջոցառումների իրականացման ծրագրի շրջանակներում
•	ծրագրի 12-րդ կետով սահմանված է, որ ծրագրի մոնիթորինգն իրականացվում է նախարարության և Կազմակերպության համապատասխան մասնագիտական ստորաբաժանումների կողմից,
•	ծրագրի 17-րդ կետով Կազմակերպությունն ըստ եռամսյակների համայնքներում իրականացնում է մոնիթորինգ՝ գյուղատնտեսական մշակաբույսերի վնասակար օրգանիզմների տարածվածության, ինչպես նաև թունանյութերի և ֆերոմոնային թակարդների բաշխման, առկա մնացորդների և դրանց պահպանման ժամկետների վերաբերյալ,
•	ծրագրի 19-րդ կետով Կազմակերպությանն ուղղակիորեն վերապահված է մոնիթորինգի տվյալների հավաքագրումը, մշակումը, ամփոփումը և նախարարություն ներկայացումը։
Նույն որոշմամբ հաստատված ժամանակացույցով Կազմակերպությանը վերապահված են նաև մշտադիտարկման, բուսասանիտարական ուսումնասիրությունների իրականացման և համապատասխան հաշվետվությունների ներկայացման գործառույթներ։
3. ՀՀ կառավարության 2003 թվականի փետրվարի 6-ի N 138-Ն որոշմամբ հաստատված «Գյուղատնտեսական ծառայությունների կենտրոն» ՊՈԱԿ-ի կանոնադրությամբ
Կազմակերպությանը որպես հիմնական մասնագիտական գործառույթներ վերապահված են՝
•	բույսերի կարանտին օրգանիզմների հայտնաբերման, տարածման արեալի ճշտման և համապատասխան միջոցառումների իրականացման նպատակով հետազոտությունների՝ մոնիթորինգի իրականացումը,
•	գյուղատնտեսական նշանակության հողատեսքերի բուսասանիտարական վիճակի գնահատման նպատակով բուսասանիտարական դիտարկումների իրականացումը,
•	վնասակար օրգանիզմների հայտնաբերման, հաշվառման և տարածման վերաբերյալ աշխատանքների իրականացումը,
•	գյուղատնտեսական նշանակության հողերի ագրոքիմիական վիճակի հետազոտումն ու գնահատումը,
•	համապատասխան ծրագրերով նախատեսված մասնագիտական միջոցառումների իրականացումը։
Այսպիսով՝ Կազմակերպության մոնիթորինգային և մշտադիտարկման գործառույթների իրավական հիմքը չի սահմանափակվում միայն այն պետական աջակցության ծրագրերով, որոնց շրջանակներում գործառույթները N 581-Լ որոշմամբ փոխանցվել են ՏԶՖԿ-ին։
Այս ամենի արդյունքում Կազմակերպության աշխատակիցները մինչև կառուցվածքային փոփոխությունները իրականացրել և ներկայումս շարունակում են իրականացնել Կազմակերպությանը վերոնշյալ գործող իրավական ակտերով, այլ ակտերով, կանոնադրությամբ և կնքված պայմանագրերով վերապահված մոնիթորինգի, մշտադիտարկման, ուսումնասիրության, համապատասխան տվյալների հավաքագրման, մշակման և ամփոփման գործառույթները։ Վերջիններիս աշխատանքային պայմանագրերով, ինչպես նաև համապատասխան վարչությունների գործառույթներով արդեն իսկ նախատեսված են տվյալ ոլորտներին վերաբերող մոնիթորինգի և մշտադիտարկման աշխատանքների իրականացման պարտականությունները, ուստի այդ գործառույթների կատարումը կազմակերպվում է գործող կառուցվածքի շրջանակում։ Համապատասխան աշխատակիցների աշխատանքային պայմանագրերի օրինակները կցվում են։
Հետևաբար առանձին «մոնիթորինգի մասնագետ» հաստիքի կամ նախկին Մոնիթորինգի և տեղազննության իրականացման բաժնի բացակայությունը չի կարող մեկնաբանվել որպես Կազմակերպության բոլոր մոնիթորինգային գործառույթների դադարեցում։ Գործառույթի առկայությունը պայմանավորված է ոչ թե համապատասխան հաստիքի անվանումով, այլ Կազմակերպությանը իրավական ակտերով վերապահված պարտականություններով և տվյալ աշխատանքների իրականացումը համապատասխան աշխատակիցների աշխատանքային պարտականությունների կազմում ամրագրելու հանգամանքով։
Նշված գործառութային փոփոխություններով պայմանավորված՝ Կազմակերպությունում իրականացվել են նաև համապատասխան կառուցվածքային փոփոխություններ։ Մոնիթորինգի և տեղազննության իրականացման բաժնի 16 հաստիքային միավորներից 13-ը փոխանցվել են ՏԶՖԿ-ին, իսկ Կազմակերպությունում պահպանվել է միայն այն մասնագիտական ներուժը (3 հաստիքը) , որն անհրաժեշտ է Կազմակերպությանը վերը նշված և այժմ էլ  գործող այլ իրավական ակտերով վերապահված շարունակական գործառույթների իրականացման համար։
Միաժամանակ, հաշվի առնելով աշխատողների աշխատանքային հարաբերությունների դադարեցման համար օրենսդրությամբ նախատեսված ծանուցման ժամկետները, համապատասխան աշխատողների աշխատանքային հարաբերությունները Կազմակերպության հետ դադարեցվել են 2026 թվականի հունիսի 10-ին, և մինչև այդ պահը Կազմակերպությունը կրել է նրանց աշխատավարձի և դրան հավասարեցված վճարումների կատարման պարտավորությունը։ Այս Կառուցվածքային փոփոխությունների արդյունքում կարիք է առաջացել համապատասխանաբար նվազեցնել նաև Կազմակերպության աշխատավարձային ֆոնդը։
Նշեմ որ 2026 թվականի հունիսի 10-ից Կազմակերպությունն առաջնորդվում է Կազմակերպության տնօրենի 2026 թվականի հունիսի 10-ի N 31-Ն հրամանով հաստատված նոր հաստիքացուցակով, որով Կազմակերպության կառուցվածքում այլևս նախատեսված չէ Մոնիթորինգի և տեղազննության իրականացման բաժինը, ինչպես նաև առանձին «մոնիթորինգի մասնագետ» հաստիք։
ՀՀ կառավարության 2025 թվականի դեկտեմբերի 25-ի N 1910-Ն որոշմամբ Կազմակերպության 2026 թվականի «Աշխատավարձ և դրան հավասարեցված վճարումներ» հոդվածով նախատեսված տարեկան գումարը կազմում է 233,208.0 հազ. դրամ։
Նախկին հաստիքացուցակով Կազմակերպության ամսական աշխատավարձային ֆոնդը կազմել է 19,434.0 հազ. դրամ, հետևաբար 2026 թվականի առաջին կիսամյակի՝ վեց ամիսների հաշվարկային աշխատավարձային ծախսը կազմել է 116,604.0 հազ. դրամ։ Միաժամանկ հայտնում եմ որ հաստիքների տեղափոխման ժամանակ առաջացել է վերջնահվարկների տրման պարտավրություն, ինչ արդյունքում ՊՈԱԿ ի աշխատավարձի գծով  2026 թվականի առաջին կիսամյակում փաստացի կատարված ծախսերը կազմել են 119,317.13 հազ. դրամ։
2026 թվականի հունիսի 10-ից գործող նոր հաստիքացուցակի համաձայն՝ Կազմակերպության ամսական աշխատավարձային ֆոնդը կազմում է 16,394.0 հազ. դրամ։
Հետևաբար 2026 թվականի հուլիս-դեկտեմբեր ամիսների համար անհրաժեշտ աշխատավարձային ֆինանսավորումը կազմում է՝
հուլիս — 16,394.0 հազ. դրամ,
օգոստոս — 16,394.0 հազ. դրամ,
սեպտեմբեր — 16,394.0 հազ. դրամ,
հոկտեմբեր — 16,394.0 հազ. դրամ,
նոյեմբեր — 16,394.0 հազ. դրամ,
դեկտեմբեր — 16,394.0 հազ. դրամ։
Ընդամենը՝
16,394.0 × 6 = 98,364.0 հազ. դրամ։
Այսպիսով՝ 2026 թվականի համար Կազմակերպության աշխատավարձի և դրան հավասարեցված վճարումների ընդհանուր անհրաժեշտությունը կազմում է՝
119,317.13 + 98,364.0 = 217,681.13 հազ. դրամ։
Տարեկան հաստատված 233,208.0 հազ. դրամի նկատմամբ ձևավորվող տնտեսումը կազմում է՝
233,208.0 − 217,681.13 = 15,526.87 հազ. դրամ։
Հաշվի առնելով, որ Կազմակերպությունը հանդիսանում է ԱԱՀ վճարող, իսկ նախարարության և Կազմակերպության միջև կնքված ծառայությունների մատուցման պայմանագրով ծառայության արժեքը ձևավորվում է ԱԱՀ-ով, նշված 15,526.87 հազ. դրամի տնտեսմանը համապատասխան ԱԱՀ-ի գումարը կազմում է՝
15,526.87 × 20% = 3,105.37 հազ. դրամ։
Հետևաբար ԱԱՀ-ն ներառյալ պետական բյուջե վերադարձման ենթակա ընդհանուր տնտեսումը կազմում է՝
15,526.87 + 3,105.37 = 18,632.24 հազ. դրամ։
ՀՀ հարկային օրենսգրքի 60-րդ հոդվածի համաձայն՝ ծառայության մատուցումը հանդիսանում է ԱԱՀ-ով հարկման օբյեկտ, 61-րդ հոդվածով սահմանվում է ծառայության մատուցման դեպքում ԱԱՀ-ով հարկման բազայի ձևավորման կարգը, իսկ 63-րդ հոդվածով ԱԱՀ-ի հարկման բազայի նկատմամբ կիրառվում է 20 տոկոս դրույքաչափ։
Վերոգրյալից հետևում է, որ Կազմակերպության ֆինանսավորման հնարավոր լրացուցիչ նվազեցումը՝ այն պատճառաբանությամբ, որ N 581-Լ որոշմամբ մոնիթորինգի գործառույթները փոխանցվել են ՏԶՖԿ-ին, չի համապատասխանի Կազմակերպության փաստացի գործառութային և կառուցվածքային փոփոխություններին։
Հաշվի առնելով վերոգրյալը՝ Կազմակերպության կողմից ներկայացված 18,632.24 հազ. դրամ տնտեսման չափը ձևավորվել է N 581-Լ որոշման իրականացման արդյունքում փաստացի կատարված կառուցվածքային փոփոխություններից և աշխատավարձային ֆոնդի համապատասխան նվազեցումից և ամբողջությամբ արտացոլում է տվյալ փոփոխության արդյունքում առաջացած ֆինանսական տնտեսումը։
Ուստի խնդրում ենք Կազմակերպության ֆինանսավորման վերանայման հարցում հիմք ընդունել փաստացի իրականացված կառուցվածքային փոփոխությունները, 2026 թվականի հունիսի 10-ից գործող նոր հաստիքացուցակը, համապատասխան աշխատակիցների աշխատանքային պայմանագրերով ամրագրված գործառույթները, ինչպես նաև վերոնշյալ գործող իրավական ակտերով Կազմակերպությանը պահպանված լիազորությունները՝ 18,632.24 հազ. դրամը համարելով N 581-Լ որոշման կատարման արդյունքում ձևավորված և պետական բյուջե վերադարձման ենթակա ամբողջական տնտեսման չափ։ Միաժամանակ նախագծով առաջարկվում է Գյուղատնտեսության ոլորտում իրականացվող մոնիթորինգի ենթակա միջոցառումների թիվը, հատ շուրջ արդյունքային ցուցանիշը նվազեցնել 4-ով:
2. 1022-12010 Անասնաբուծության ճյուղում իրականացվող ներդրումային ծրագրերին աջակցություն միջոցառման բյուջեից նվազեցնել 31.3 մլն դրամ: Անասնաբուծության ճյուղում իրականացվող ներդրումային ծրագրի տնտեսված գումարը պայմանավորված է նրանով, որ տնտեսավարողները այս տարի չեն հասցնի ավարտել աշխատանքները։
3. 1022-12023 2026 թվականին կաթի արտադրության համար սուբսիդավորման տրամադրման միջոցառում ՀՀ կառավարության 2026 թվականի մայիսի 8-ի N 640-Լ որոշմամբ հաստատված ծրագրի նպատակն է հանրապետության մարզերում կաթի արտադրության գործընթացին աջակցելու նպատակով սուբսիդավորել կաթի արտադրությամբ զբաղվող տնտեսավարող սուբյեկտներին։ 29.09.2026թ․ դրությամբ կաթի սուբսիդավորման միջոցառման շրջանակներում մարզպետների աշխատակազմերից ստացվել և «Գյուղատնմտեսական ծառայությունների կենտրոն» ՊՈԱԿ ստուգման են ներկայացվել կամ թերությունների շտկման նպատակով մարզպետների աշխատակազմեր են վերադարձվել շուրջ 100 մլն դրամի չափով սուբսիդավորան հայտեր։ 
29.09.2026թ․ դրությամբ մարզերից ստացել ենք հետևյալ հայտերը․ ընդամենը՝ 2915 գլուխ, 43,725.0 հազար դրամ, որից 
· Սյունիք՝ 2112 գլուխ, 31,680.0 հազար դրամ
· Արագածոտն՝  170 գլուխ, 2,550.0 հազար դրամ
· Գեղարքունիք՝ 616 գլուխ, 9,240.0 հազար դրամ
· Շիրակ՝  17 գլուխ, 255.0 հազար դրամ,
արդեն իսկ հաստատվել են 21,645.0 հազար դրամի հայտ, այդ թվում՝
· Սյունիքը - 1059 գլուխ, 15,885,0 հազար դրամ
· Գեղարքունիկը -349 գլուխ, 5,235,0 հազար դրամ
· Արագածոտն- 35 գլուխ, 525,0 հազար դրամ
[bookmark: _Hlk241572491]Միաժամանակ հայտնում ենք, որ առաջիկա շաբաթվա մեջ սպասվում է Լոռու մարզի Թումանյան համայնքի հայտերի ներկայացում՝ թվով մոտ 3600 կենդանու համար՝ 54,000.0 հազար դրամ, ինչպես նաև՝ Շիրակի մարզից՝ մոտ 148 կենդանու 2,200.0 հազար դրամ։
4. 1022-12024 ՀՀ Արարատի և Արմավիրի մարզերում գործունեություն իրականացնող արդյունագործական ձկնաբուծական տնտեսություններին աջակցություն միջոցառում
Հանրապետությունում տարեկան արտադրվում է շուրջ 24 հազար տոննա ապրանքային ձուկ, որից շուրջ 16,0 հազար տոննան սաղմոնազգի, իսկ 8,0 հազար տոննան՝ թառափազգի։ 									
ՀՀ Արարատի և Արմավիրի մարզերում կենտրոնացված են հանրապետության հիմնական արդյունագործական ձկնաբուծական տնտեսությունները, որոնք հիմնականում զբաղվում են իշխանազգի և թառափազգի ձկնատեսակների բուծմամբ և ապահովում են ձկան և ձկնամթերքի արտադրության գերակշիռ մասը։ Ձկան և ձկնամթերքի տարեկան արտադրության ավելի քան 40 տոկոսը հիմնականում արտահանվում է Ռուսաստանի Դաշնություն։ Հարկ է նշել, որ վերջին շրջանում Ռուսաստանի Դաշնություն ձկան և ձկնամթերքի արտահանման գործընթացում առաջացած խոչընդոտների հետևանքով ոլորտի տնտեսավարողները բախվել են արտադրանքի իրացման լուրջ դժվարությունների։	Ստեղծված իրավիճակը վտանգում է արդյունագործական ձկնաբուծական տնտեսությունների բնականոն գործունեությունը և կարող է հանգեցնել արտադրության ծավալների կրճատմանը, տնտեսավարողների ֆինանսական կայունության խաթարմանը, աշխատատեղերի նվազմանը, ինչպես նաև Հայաստանի Հանրապետության արտահանման ծավալների կրճատմանը։ Ձկնաբույծների հետ քննարկումների արդյունքում անհրաժեշտություն է առաջացել աջակցություն տրամադրել շահառուի կողմից 2026 թվականի առաջին կիսամյակում ձեռքբերված կերերի արժեքի մեկ ամսվա միջին գնի 20 տոկոսի չափով։ Պետական աջակցության տրամադրման միջոցով հնարավոր կլինի որոշակիորեն ապահովել ձկնաբուծական տնտեսությունների արտադրական գործունեության շարունակականությանը և պահպանել ոլորտի արտահանման ներուժն ու մրցունակությունը։
ՀՀ Արարատի և Արմավիրի մարզերից 2026 թվականի հուլիսի 30-ին N 1125-Լ որոշմամբ հաստատված  «2026 թվականին Հայաստանի Հանրապետության Արարատի և Արմավիրի մարզերում ձկնաբուծարանների կայուն արտադրական գործունեության ապահովման պետական աջակցության տրամադրման» միջոցառման ծրագրի հայտ են ներկայացրել շուրջ 25 տնտեսավարող,  որի փոխհատուցման գումարը ըստ ծրագրի մեկ կազմակերպության մասով կազմում է շուրջ՝ 6 մլն ՀՀ դրամ, այսպիսով շուրջ 25 տնտեսավարողներին փոխհատուցվող գումարը կազմում է շուրջ 150  մլն ՀՀ դրամ։
Նախագծին կցվել են  հիմքերը: Տեղեկացվում է, որ 2026 թվականի հուլիսի 30-ի  ՀՀ կառավարության N 1125-Լ որոշմամբ նախատեսված՝ ՀՀ Արարատի և Արմավիրի մարզերում գործունեություն իրականացնող արդյունագործական ձկնաբուծական տնտեսություններին աջակցություն տրամադրելու նպատակով, մինչև 2026 թվականի սեպտեմբերի 1-ը ներառյալ ներկայացվել է 60 դիմում-հայտեր։ Թեև ՀՀ կառավարության N 1125-Լ որոշմամբ նախատեսված է 450 մլն ՀՀ դրամ, այնուամենայնիվ վերաբաշխման արդյունքում նախապես անհրաժեշտ է 150 մլն ՀՀ դրամ։ 
Առանց թերությունների ներկայացված փաստաթղթերի հաշվարկման արդյունքում այս պահին անհրաժեշտ է  199.1 մլն դրամ։ Որոշ շահառուների կողմից ներկայացված փաստաթղթերում առկա են թերություններ, որոնց լրամշակումից հետո հաշվարկման արդյունքում կպարզվի ամբողջական գումարը։ Ներկայացված նախագծով առաջարկվում է միջոցառմանը հատկացնել 150.0 մլն դրամ, արդյունքային ցուցանիշ սահմանելով Արարատի և Արմավիրի մարզերի ձկնաբուծական տնտեսությունների կողմից ձեռքբերված կեր, կգ՝ 170 000:
4. 1058 «Էկոնոմիկայի ոլորտում պետական քաղաքականության մշակում, ծրագրերի համակարգում և մոնիտորինգ» ծրագրի 11002 «ԱՀԿ-ում և oտարերկրյա պետություններում ՀՀ առևտրային ներկայացուցիչների նպատակների և խնդիրների իրագործում» միջոցառման «Օտարերկրյա պետություններում գործող ՀՀ առևտրային ներկայացուցչություններ, քանակ» արդյունքային ցուցանիշի ձևակերպումն անհրաժեշտություն ունի վերաձևակերպվելու՝ «Օտարերկրյա պետություններում ՀՀ առևտրական կցորդներ և Առևտրի համաշխարհային կազմակերպությունում մշտական ներկայացուցիչ, քանակ»՝ պայմանավորված այն հանգամանքով, որ տարեկան կտրվածքով նախատեսվում է ունենալ 4 առևտրական կցորդ և 1 առևտրային մշտական ներկայացուցիչ։ 11002 «ԱՀԿ-ում և oտարերկրյա պետություններում ՀՀ առևտրային ներկայացուցիչների նպատակների և խնդիրների իրագործում» միջոցառման անվանումը վերաձևակերպել «Օտարերկրյա պետություններում ՀՀ առևտրական կցորդների և Առևտրի համաշխարհային կազմակերպությունում (ԱՀԿ) մշտական ներկայացուցչի  նպատակների և խնդիրների իրագործում»՝ պայմանավորված այն հանգամանքով, որ տարեկան կտրվածքով նախատեսվում է ունենալ 4 առևտրական կցորդ և 1 առևտրային մշտական ներկայացուցիչ։ Միջոցառման արդյունքային չափորոշիչներ անհրաժեշտ է սահմանել՝ 
1) Օտարերկրյա պետություններում ՀՀ առևտրական կցորդներ և Առևտրի համաշխարհային կազմակերպությունում մշտական ներկայացուցիչ, քանակ՝  5
2) Դեսպանակալ երկրում կազմակերպված կամ աջակցված բիզնես միջոցառումներ (ցուցահանդեսներ, գործարար համաժողովներ), քանակ՝ 6
3) Ներդրումային գործարքներ և/կամ համաձայնագրեր, քանակ՝ 2
4) Շուկայի եռամսյակային ամփոփագրեր (մարկետ բրիֆներ), քանակ՝ 4
5) Թեմատիկ կամ ոլորտային վերլուծական հաշվետվություններ, քանակ՝ 4
6) Տարեկան ռազմավարական հաշվետվության պատրաստում, քանակ՝ 1
Արդյունքային չափորոշիչների փոփոխման անհրաժեշտությունը պայմանավորված է օտարերկրյա պետություններում ՀՀ առևտրական կցորդների կողմից ներկայացվող կատարողական հաշվետվությունների չափորոշիչների փոփոխությամբ։
5. 1059  Բուսաբուծության խթանում և բույսերի պաշտպանություն ծրագրի «11010-ՀՀ-ում գարնանացան, աշնանացան և կերային մշակաբույսերի ցանքատարածությունների մոնիթորինգի իրականացմանն աջակցություն» և «12003-ՀՀ-ում գարնանացան, աշնանացան և կերային մշակաբույսերի մշակության հիմնական աշխատանքների համար կատարված ծախսերի մասնակի փոխհատուցման տրամադրում» միջոցառումներ
Հայաստանի հանրապետության կառավարության 2025 թվականի մարտի 27-ի N 356-Լ որոշմամբ հաստատված «Բուսաբուծության աջակցության 2025 թվականի» ծրագրի (այսուհետ՝ Ծրագիր) շրջանակներում նախատեսված էր փոխհատուցում տրամադրել կատարված աշնանացան ցորենի 17 000 հեկտար ցանքերի համար (1 360 000 000 դրամ պետական աջակցություն և 40 800 000 դրամ դրամաշնորհ)։ 2027 թվականին ՀՀ մարզպետների աշխատակազմերի կողմից աշխատանքային կարգով տրամադրված տեղեկատվությունների համաձայն 2026 թվականի աշնանը իրականացվել է շուրջ 39 000 հեկտար ցանք՝ Ծրագրով նախատեսված 17 000 հա-ի փոխարեն։ Արդյունքում ՀՀ կառավարության 2026 թվականի հուլիսի 9-ի ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և Հայաստանի Հանրապետության էկոնոմիկայի նախարարությանը գումար հատկացնելու մասին» N 1018-Ն որոշմամբ՝ կատարված հավելյալ 22 000 հեկտար ցանքերի համար ՀՀ պետական բյուջեից տրամադրվել է լրացուցիչ 1 812 800 000 դրամ գումար, որից 1 760 000 000 դրամը պետական աջակցություն և 52 800 000 դրամը դրամաշնորհ։ Վերոնշյալ որոշման ընդունման պահին ՀՀ էկոնոմիկայի նախարարությունում դեռևս ներկայացված չէին բոլոր շահառու համայնքների կողմից փոխհատուցման համար հիմք հանդիսացող մոնիթորինգի դրական եզրակացությամբ շահառուների վերաբերյալ տեղեկատվություններն ու մոնիթորինգների արձանագրությունները, իսկ մի մասը՝ դեռևս գտնվում էին ճշգրտումների փուլում։ Ներկայումս ՀՀ էկոնոմիկայի նախարարությունում փաստացի առկա բոլոր շահառու համայնքների (բացառությամբ՝ ՀՀ Արմավիրի մարզի Ֆերիկ համայնքի) կողմից ներկայացված մոնիթորինգի դրական եզրակացությամբ շահառուների վերաբերյալ տեղեկատվությունների և մոնիթորինգների արձանագրությունների ստուգումների և ճշգրտումների արդյունքում պարզվել է, որ Ծրագրով կատարված աշնանացան ցորենի ցանքատարածությունների մակերեսը 39 000 հեկտարի փոխարեն կազմել է 41 100,68 հեկտար՝ շուրջ 2100,68 հեկտարով ավել։
Վերոնշյալով պայմանավորված՝ Ծրագրով նախատեսված փոխհատուցման ենթակա գումարների տրամադրման նպատակով հավելյալ 173 096 314 դրամ գումարի անհրաժեշտություն է առաջացել, որից 168 054 674 դրամը՝ պետական աջակցության և 5 041 640 դրամը դրամաշնորհի համար (տեղեկանքը կից)։
6. 1067-Ստանդարտների մշակում և հավատարմագրման համակարգի զարգացում  ծրագրի 1067-12001 «Որակի ենթակառուցվածքի համակարգի արդիականացմանն աջակցություն» միջոցառման իրականացման համար 2026թ. հաստատված բյուջեն 346,710.4 հազ. դրամ է, որից 32,200.0 հազ. դրամը  այլ նախագծով հատկացվել է «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ-ին՝ լաբորատոր կարողությունների ընդլայնման և տեխնիկական վերազինման անհրաժեշտությամբ պայմանավորած՝ կոնյակի և գինեգործական արտադրանքի նկատմամբ պետական վերահսկողության արդյունավետության բարձրացման նպատակով։  Վերաբաշխվող տարբերություն գումարը՝ 314,510.4 հազ. դրամը ներկայացվում է այս նախագծի շրջանակներում: Նվազեցվում են նաև ոչ ֆինանսական արդյունքային ցուցանիշները:
Հաշվի առնելով, որ  12001 «Որակի ենթակառուցվածքի համակարգի արդիականացմանն աջակցություն» ծրագրի 1067 միջոցառմամբ նախատեսված ծախսերը ներառվել են պետական բյուջեում որպես ՀՀ կառավարության 2021-2026 թվականների ծրագրից («2. Տնտեսություն» բաժնի «2.6 Որակի ենթակառուցվածք» ենթաբաժնի 1-ին պարբերություն) և կառավարության 2021 թվականի նոյեմբերի 18-ի N 1902-Լ որոշմամբ սահմանված միջոցառումների (11.1, 11.2 կետեր) իրականացմանն ուղղված ֆինանսավորում, նշված միջոցառման շրջանակներում նախատեսված քայլերի մի մասը արդեն իրականացվել է, իսկ մնացած մասով անհրաժեշտությունը վերաձևակերպվել է՝ ուղղվելով սննդամթերքի անվտանգության ոլորտում լաբորատոր կարողությունների զարգացմանն ու տեսչական վերահսկողության արդյունավետության բարձրացմանը։ Այս համատեքստում 12001 միջոցառման համար նախատեսված միջոցների վերաբաշխումը 1213 ծրագրի 11021 միջոցառմանը չի հանգեցնում կառավարության ծրագրային հանձնառությունների չկատարելու, այլ ապահովում է նույն ռազմավարական նպատակների իրականացումը՝ որակի ենթակառուցվածքի և արտադրանքի անվտանգության ոլորտում պետական վերահսկողության գործիքների արդիականացման միջոցով։
7. 1165 Ներդրումների և արտահանման խթանման ծրագրի 12011 «Հայաստանի Հանրապետությունից արտահանման սահմանափակման ներքո գտնվող Հայաստանի Հանրապետության ծագման որոշ ապրանքների՝ Հայաստանի Հանրապետությունում իրացման աջակցության ծրագիր» միջոցառմանը հատկացվել է 30 մլն դրամ բյուջե։ Հաշվի առնելով որոշմամբ հաստատված ծրագրի հիմնական շահառուների գործունեության արդյունքների վերլուծությունը, քննարկումների արդյունքում ստացված տեղեկատվությունը իրենց կողմից կատարված և նախատեսվող իրացման ծավալների վերաբերյալ, ինչպես նաև այն հանգամանքը, որ ծրագիրը երկարաձգվել է մինչև սույն թվականի մարտի 31-ը, անհրաժեշտ է նախատեսված բյուջեն ավելացնել շուրջ 97.6 մլն դրամով, իսկ Արտահանման սահմանափակմամբ Հայաստանի Հանրապետության ծագման որոշ ապրանքների` Հայաստանի Հանրապետությունում իրացման ծավալ, տոննա արդյունքային ցուցանիշը ավելացնել 9764,5-ով։ Պայմանագրերը կցվում են:
8. 1187 Գյուղատնտեսության արդիականացման ծրագրի 1187-12018 Ոչխարաբուծության և այծաբուծության զարգացման ծրագրին աջակցություն միջոցառում- ՀՀ կառավարության 2024 թվականի օգոստոսի 22-ի N 1392-Լ որոշմամբ հաստատված «Ոչխարաբուծության և այծաբուծության զարգացման 2024-2028 թվականների» ծրագրի շրջանակներում անհրաժեշտություն է առաջացել կատարել ֆինանսական վերաբաշխում։ Առաջարկվում է «12018 Ոչխարաբուծության և այծաբուծության զարգացման ծրագրին աջակցություն» միջոցառման շրջանակներում իրականացնել վերաբաշխում և տարվա հատկացված գումարը նվազեցնել  100,000.0 հազար դրամով սահմանելով՝ 190,700.0 հազար դրամ։ Արտերկրից ներկրված մանր եղջերավոր տոհմային կենդանիների քանակ, գլուխ բաժնում արդունքային ցուցանիշը նվազեցնել 140-ով, ՀՀ-ից ձեռքբերվող մանր եղջերավոր տոհմային կենդանիների քանակ, գլուխ բաժնում արդունքային ցուցանիշը՝ 458-ով։
9. 1187-12019 ՀՀ կառավարության 2025 թվականի հունիսի 12-ի N 780-Լ որոշմամբ հաստատված «Տնամերձ հողամասերում այգեհիմնման և ոռոգման արդիական համակարգերի ներդրման փորձնական երկրորդ» ծրագրի շրջանակում 97 շահառուների հետ կնքվել են պայմանագրեր՝ 6 հա ընդհանուր մակերեսով տնամերձ հողամասերում  այգեհիմնման և ոռոգման արդիական համակարգերի ներդրման նպատակով։  Համաձայն ծրագրի 22-րդ կետի՝ ՀՀ Տավուշի մարզի Իջևան համայնքի և կապալառու կազմակերպության՝ «ԱՐՏԿՐԵՍՏ ԳԼՈԲԱԼ» ՍՊԸ-ի միջև սույն թվականի փետրվարի 25-ին կնքվել է  «Իջևան համայնքապետարանի կարիքների համար կապալային աշխատանքների կատարման գնման պայմանագիր» N ՀՀ ՏՄԻՀ-ՀԲՄ-ԱՇՁԲ-26/06 պետական գնման պայմանագիրը։ Պայմանագրի արժեքը կազմում է 257,999,000 (երկու հարյուր հիսունյոթ միլիոն ինը հարյուր իննսունինը հազար) ՀՀ դրամ, որից համաձայն ծրագրի 15-րդ կետի 1-ին ենթակետի նախարարությունը պետք է սուբսիդավորի պայմանագրի արժեքի 95 տոկոսը, որը կազմում է 245,099,050 (երկու հարյուր քառասունհինգ միլիոն իննսունինը հազար հիսուն) ՀՀ դրամ:  Ծրագրի 16-րդ կետով նախատեսված աշխատանքների ավարտից հետո (մինչև սույն թվականի դեկտեմբերի 10-ը),  Նախարարությունը ծրագրի 27-րդ կետում նշված կատարողական փաստաթղթերի (եզրակացություն, հանձնման-ընդունման ակտ, հարկային հաշիվ) և մոնիթորինգի դրական եզրակացության հիման վրա համայնքի հետ կնքում է պայմանագիր և իր համամասնության չափով ֆինանսավորման գումարը փոխանցում համայնքին: Հաշվի առնելով վերոգրյալը և ծրագրի 28-րդ կետը՝ անհրաժեշտ է ներգրավել լրացուցիչ ֆինանսական միջոցներ, մասնավորապես՝ 70,099,050 (յոթանասուն միլիոն իննսունինը հազար հիսուն) ՀՀ դրամ՝ ծրագրի շրջանակում պարտավորությունների լրիվ կատարման նպատակով։ Հաշվի առնելով վերոգրյալը՝ առաջարկվում է ««Խելացի» անասնաշենքերի կառուցման կամ վերակառուցման և դրանց տեխնոլոգիական ապահովման աջակցության 2025-2028 թվականների ծրագրի շրջանակում 1187-12024 միջոցառման 70,099,050 ՀՀ դրամը ուղղել 1187-12019 միջոցառմանը։ 1187-12024 միջոցառման արդյունքային ցուցանիշը նվազեցնել 1-ով: 
Համաձայն Իջևանի համայանքապետարանի կողմից աշխատանքային կարգով փոխանցված տեղեկատվության՝ Կապալառուն 3-րդ եռամսյակում այգեհիմնումը կավարտի և փոխհատուցման կդիմի Խաշթառակ և Կիրանց բնակավայրերի համար, փոխհատուցման ընդհանուր գումարը՝ 62,352,129 ՀՀ դրամ, հետևաբար միջոցոռման շրջանակում առկա մնացած ֆինասական միջոցները և լրացուցիչ պահանջվող 70,099,050 ՀՀ դրամն անհրաժեշտ կլինի 4-րդ եռամսյակում:
3․ Կարգավորման նպատակը և բնույթը։
 Նախագծով առաջարկվում է ՀՀ էկոնոմիկայի նախարարության համակարգմամբ իրականացվող մի շարք միջոցառումներին անհրաժեշտ 534,566.00 հազար դրամը առաջարկվում է վերաբաշխման միջոցով  հատկացնել ՀՀ Էկոնոմիկայի նախարարության կողմից իրականացվող միջոցառումներից: 
Նվազեցվող միջոցառումների մասով ընթացիկ տարվա բյուջեով ֆինանսական միջոցների վերականգնման անհրաժեշտության բացակայում է:
4. Նախագծի մշակման գործընթացում ներգրավված ինստիտուտները և անձինք
ՀՀ կառավարության որոշման նախագիծը մշակվել է ՀՀ էկոնոմիկայի նախարարության կողմից:
5․ Ակնկալվող արդյունքը։ 
Նախագծի ընդունման արդյունքում կապահովվի ՀՀ կառավարության կողմից հաստատված նոր միջոցառումների ֆինանսավորումը, ինչպես նաև նախարարության կողմից իրականացվող մի շարք միջոցառումների գծով ստանձնած պարտավորությունների մարման գործընթացը:

6․ Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները Պետական բյուջեում ծախսերի և եկամուտների փոփոխությունը.
««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, լրացումներ և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և Հայաստանի Հանրապետության էկոնոմիկայի նախարարությանը գումար հատկացնելու»  ՀՀ կառավարության որոշման նախագծի ընդունման արդյունքում Հայաստանի Հանրապետության պետական բյուջեի եկամուտներում և ծախսերում փոփոխություններ չեն առաջանում:  
7․ Կապը ռազմավարական փաստաթղթերի հետ. 
Նախագիծը բխում է․
· [bookmark: _Hlk188007594][bookmark: _Hlk188007533]ՀՀ կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշմամբ հաստատված հավելված 1-ի «Էկոնոմիկայի նախարարություն» բաժնի 9-րդ կետով սահմանված «Գյուղատնտեսության զարգացում և արտադրողականության բարձրացում» միջոցառումից, որով նախատեսվում է տոհմային գործի բարելավում՝ տարեկան 10-15 %-ով տոհմային կենդանիների տեսակարար կշռի ավելացում և խելացի անասնաշենքերի կառուցման խթանում,
· ՀՀ կառավարության 2023 թվականի հունիսի 29-ի N 1083-Լ որոշմամբ հաստատված «Պարենային անվտանգության համակարգի զարգացման ռազմավարության 2023-2026 թվականների գործողությունների» հավելված 2-ի 4-րդ կետով սահմանված «Գյուղատնտեսության զարգացում, արտադրողականության բարձրացում և կայուն անասնահամաճարակային և բուսասանիտարական իրավիճակի ապահովում» առաջնահերթությունից, որով նախատեսվում է տոհմային կենդանիների տեսակարար կշռի շուրջ 10% ավելացում՝ բազային տարվա 2%-ի դիմաց։
· Հայաստանի Հանրապետության կառավարության 2021-2026 թվականների ծրագրի «2 ՏՆՏԵՍՈՒԹՅՈՒՆ» կետի Կառավարության տնտեսական քաղաքականության նպատակների «2.4 Գյուղատնտեսություն» բաժնից:
· ՀՀ կառավարության 2021 թվականի նոյեմբերի 18-ի N1902-Լ որոշման Հավելված N1-ով նախատեսված հետևյալ կետերից՝ «2.1 Ռազմավարական և առաջնահերթ ոլորտներում տեխնոլոգիական արդիականացում և բիզնես պրոցեսների օպտիմալացում»։ Նախագիծը լիովին ներդաշնակ է Հայաստանի Հանրապետության հիմնական ռազմավարական փաստաթղթերի տրամաբանության հետ։ Այն առաջին հերթին համահունչ է «Հայաստանի վերափոխման ռազմավարություն 2050»-ի նպատակներին, որտեղ առանձնահատուկ շեշտ է դրված արտադրողականության բարձրացմանը, տեխնոլոգիական արդիականացմանը և ազգային տնտեսության մրցունակության ամրապնդմանը։ Ծրագրի շարունակական իրագործումը հնարավորություն է տալիս ապահովելու այնպիսի ներդրումների ներգրավում և ֆինանսական հասանելիություն, որոնք ուղղակիորեն խթանում են այդ ռազմավարական նպատակը։
· ՀՀ կառավարության 2021 թվականի նոյեմբերի 18-ի N 1902-Լ որոշումով հաստատված՝ Հայաստանի Հանրապետության կառավարության 2021-2026 թվականների գործունեության միջոցառումների ծրագրի՝ էկոնոմիկայի նախարարության բաժնի «9․4․ Ագրոպարենային արտադրանքի իրացման և արտահանման խթանում» միջոցառումից։


